钦定古今图书集成/历象汇编/历法典/第125卷 > 《算法统宗十三》 > 又因乘图
## 钦定古今图书集成/历象汇编/历法典/第125卷 > 《算法统宗十三》 > 又因乘图

法曰：先画格眼，将绢数为实，于上横写，以每疋钞数
于右直写为法。法实相呼，填写格内，先从末行起，依
次相乘，逆上至实首止，得数。从下右边小数起，亦是
逆陞向前，遇十，进上，合问。

已上二款，名曰“写乘” ，格如楼梯。

已下二问，名曰《写除图式》与前不同，今列于左。

今有银九十四两五钱，买绢七十疋。问每疋价若干？
答曰：“一两三钱五分。”

法曰：先画图式，置银数于内为实，次将绢七十于右
为法，归之合问。

每一图自中心起，从下旋左而前，至右而止。